Príloha č. 1-2 súťažných podkladov

**Zmluva o dodaní tovaru a služieb s prvkami kúpnej zmluvy a zmluvy o dielo**

uzatvorená v zmysle § 269 ods. 2, § 409 a nasl. a 536 a nasl, zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) a zákona 343/2015 Z. z. o verejnom obstarávaní a o zmene a doplnení niektorých zákonov (ďalej len ZVO)

(ďalej v texte len „Zmluva“)

ZMLUVNÉ STRANY

* 1. Objednávateľ:

Názov: Obec Dvory nad Žitavou

Sídlo: Hlavné námestie č.414/ 6, 941 31 Dvory nad Žitavou

Štatutárny orgán: Ing. Branislav Becík, PhD., starosta obce

IČO: 00308897

DIČ: 2021060701

bankové spojenie: Všeobecná úverová banka, a.s.

Číslo účtu: IBAN: SK46 0200 0000 0019 8285 5853 BIC: SUBASKBX

Tel.: +421 35 3700779

Fax:

E-mail: [sekretariat@dvory.sk](mailto:sekretariat@dvory.sk)

Http:// <http://www.dvory.sk>

pre účely tejto zmluvy: Ing. Boris Koprda, tel.: 0905895037

(ďalej len “Objednávateľ ”)

a

* 1. Dodávateľ**:**

Názov: ...

Sídlo: ...

Štatutárny orgán: ...

Zapísaná v: ...

IČO: ...

DIČ: ...

IČ DPH: ...

Bankové spojenie: ...

IBAN: ...

Zástupca splnomocnený na rokovanie vo veciach:

a) zmluvných: ...

b) technických: ...

Číslo telefónu: ...

Číslo faxu: ...

Email: ...

(ďalej len “Dodávateľ ”)

PREAMBULA

* 1. Túto zmluvu uzatvára Kupujúci ako verejný obstarávateľ s Predávajúcim ako úspešným uchádzačom vo verejnom obstarávaní na **časť č. 2** predmetu zákazky **„Prístavba budovy MŠ Dvory nad Žitavou a stavebno-technické úpravy areálu“**, zadávaním podlimitnej zákazky postupom bez využitia elektronického trhoviska, vyhlásenom vo Vestníku č. .......... zo dňa .............. pod značkou .............. Túto zmluvu uzatvárajú zmluvné strany v súlade so súťažnými podkladmi vrátane ich príloh, v súlade s vysvetleniami súťažných podkladov a súvisiacich dokladov a dokumentov, ak k vysvetľovaniu došlo, a v súlade s predloženou ponukou úspešného uchádzača.
  2. *Pre účely tejto zmluvy pod označením „Dodávateľ“ sa chápe alternatívne Predávajúci alebo Zhotoviteľ podľa obsahu plnenia zmluvného záväzku.*
  3. *Pre dodanie vybavenia detského ihriska sa primerane použijú ustanovenia § 409 a nasl. Obchodného zákonníka, pri jeho montáži a ukotvení, príp. ďalších súvisiacich prác a služieb sa použijú ustanovenia § 536 a nasl. Obchodného zákonníka.*



PREDMET ZMLUVY

* 1. Predmetom zmluvy je vybavenie detského ihriska v podobe hnuteľných vecí (tovaru) vrátane dopravy a jeho zloženia, ďalej montáže a ukotvenia vybavenia detského ihriska na mieste dodania uvedeného v bode 6.4 tejto zmluvy a zaškolenia Objednávateľa. .
  2. Špecifikácie predmetu zmluvy sú uvedené v Prílohe č. 1 tejto zmluvy a počty v Prílohe č. 2 zmluvy.
  3. Dodávateľ sa zaväzuje dodať kupujúcemu predmet zmluvy v stave uvedenom v bode 3.1 zmluvy na zmluvne dohodnutom mieste a v zmluvne dohodnutom čase , vykonať jeho montáž a ukotvenie a Objednávateľ sa zaväzuje predmet zmluvy prevziať a zaplatiť zmluvne dohodnutú cenu podľa bodu 5.1 tejto zmluvy.

KVALITA PREDMETU ZMLUVY

* 1. Dodávateľ sa zaväzuje dodať predmet Zmluvy bez vád a nedostatkov brániacich jeho riadnemu používaniu.
  2. Pri dodávke a realizácii predmetu zmluvy postupuje Dodávateľ samostatne v súlade s príslušnými všeobecne záväznými právnymi predpismi, ak sú tieto predpisy v súlade s právom Európskej únie a slovenskými technickými normami, v súlade s Prílohou č. 1 tejto zmluvy a je viazaný prípadnými pokynmi Objednávateľa. Dodávateľ v dodávke predmetu zmluvy nepoužije materiál, o ktorom je v čase jeho použitia známe, že je škodlivý. Použije materiály, ktoré spĺňajú podmienky a požiadavky uvedené v Prílohe č. 1 zmluvy.
  3. Objednávateľ nie je povinný predmet zmluvy prevziať pred jeho riadnym odskúšaním a úspešnom uvedení do prevádzky, riadne prevzatie diela sa uskutoční protokolárne až po úplnom odstránení akýchkoľvek, aj dielčích vád.



CENA A PLATOBNÉ PODMIENKY

* 1. Zmluvné strany sa dohodli v zmysle § 3 zákona č. 18/1996 Z. z. o cenách v znení neskorších predpisov na cene za celý predmet Zmluvy, uvedenej v Prílohe č. 2 tejto Zmluvy.
  2. Predmet zmluvy bude financovaný z nenávratných finančných príspevkov fondov EÚ (Integrovaný regionálny operačný program, kód projektu v ITMS2014+: 302021H491, Kód Výzvy: IROP-PO2-SC221-2016-10, Spolufinancovaný fondom: Európsky fond regionálneho rozvoja, Prioritná os: 2, Investičná priorita: 2.2, Špecifický cieľ: 2.2.1, Číslo zmluvy o poskytnutí NFP: IROP-Z-302021H491-221-10), zo štátneho rozpočtu a z rozpočtových prostriedkov Kupujúceho.
  3. Zmena ceny uvedenej v bode 5.1 zmluvy je prípustná:
* pri zmene výšky zákonnej sadzby DPH.
  1. Zmluvné strany sa dohodli, že Dodávateľ bude fakturovať cenu dodávky po dodaní predmetu zmluvy Objednávateľovi až po a po odstránení všetkých prípadných vád a nedorobkov. Dodávateľ vystaví jednu faktúru, prílohou ktorej budú podrobné súpisy dodaných tovarov a vykonaných služieb za fakturované obdobie dokumentujúce plnenie Dodávateľa a odsúhlasené určenou osobou Objednávateľa.
  2. Lehota splatnosti faktúry je **60 dní** od ich doručenia Objednávateľovi. Lehota splatnosti faktúry bola určená v nadväznosti na hradenie ceny za dodané tovary a služby na základe zmluvy o poskytnutí NFP, bola stanovená primerane k právam a povinnostiam oboch zmluvných strán a začína plynúť dňom nasledujúcim po dni, v ktorom bola faktúra preukázateľne doručená Objednávateľovi. Cena bude uhradená na účet Dodávateľa uvedeného v záhlaví tejto Zmluvy. Faktúra bude uhradená Dodávateľovi bezodkladne po pripísaní finančných prostriedkov NFP na účet Kupujúceho.
  3. Faktúra musí obsahovať náležitosti podľa § 71 ods. 2 zákona č. 222/2004 Z. z. o dani z pridanej hodnoty v platnom znení. Ďalej sa Zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
* číslo Zmluvy,
* termín splatnosti faktúry,
* forma úhrady,
* označenie peňažného ústavu a číslo účtu, na ktorý sa má platba vykonať,
* meno, podpis, odtlačok pečiatky a telefonické spojenie vystavovateľa faktúry.

Prílohou každého vyhotovenia faktúry bude:

* dodací list – súpis dodávok, jednotkové ceny a počty jednotiek fakturovaných položiek, rekapitulácia s celkovou cenou, odsúhlasené osobou určenou Kupujúcim.

Faktúra aj so všetkými prílohami bude Dodávateľom predložená Objednávateľovi v originálnych **piatich** (5) vyhotoveniach.

V prípade, že faktúra (daňový doklad) bude obsahovať nesprávne alebo neúplné údaje, Objednávateľ je oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa bodu 5.5 tohto článku Zmluvy.

LEHOTA a MIESTO DODANIA

* 1. Lehota dodania predmetu zmluvy: **20 dní**. Lehota dodania predmetu zmluvy začína plynúť od nasledujúceho dňa po doručení písomnej výzvy Objednávateľa Dodávateľovi.
  2. Objednávateľ je povinný zohľadniť v lehote, v ktorej zašle Dodávateľovi písomnú výzvu na dodanie predmetu zmluvy, stav stavebných prác na mieste plnenia tak, aby bolo Dodávateľovi umožnené dodať predmet zmluvy bez prekážok na strane Objednávateľa..
  3. Dodržiavanie termínov podľa bodu 6.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľom ) dohodnutým v tejto Zmluve.
  4. Miesto plnenia predmetu Zmluvy: Komenského ul. 1891, 941 31 Dvory nad Žitavou, číslo parcely : č.p. 442/1,2

PRÁVA A POVINNOSTI ZMLUVNÝCH STRÁN, ZMLUVNÉ POKUTY

* 1. **Práva a povinnosti Objednávateľa** 
     1. Objednávateľ je oprávnený kontrolovať plnenie predmetu Zmluvy v každom stupni jeho realizácie.
     2. Objednávateľ je povinný uhradiť cenu dohodnutú v bode 5.1 zmluvy.
  2. **Práva a povinnosti Dodávateľa** 
     1. Dodávateľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
     2. Dodávateľ je povinný uviesť zoznam svojich **subdodávateľov** spolu s predmetom subdodávky a podielom na celkovej dodávke predmetu zmluvy v Prílohe č. 3 tejto Zmluvy. Dodávateľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Dodávateľ Objednávateľovi minimálne 5 pracovných dní pred plánovaným dátumom zmeny subdodávateľa. Dodávateľ je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej dodávke predmetu zmluvy. Tieto informácie uvádza Dodávateľ v Prílohe č. 3 tejto Zmluvy. Predávajúci je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Dodávateľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Kupujúcemu všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky.
  3. Ak Objednávateľ neuhradí Dodávateľovi faktúru v lehote splatnosti, uvedenej v bode 5.5 tejto Zmluvy, je povinný zaplatiť Dodávateľovi úrok z omeškania vo výške určenej všeobecne záväznými právnymi predpismi.
  4. Každá Zmluvná strana je povinná bezodkladne informovať druhú Zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
  5. Každá Zmluvná strana je tiež povinná informovať druhú Zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.



ZODPOVEDNOSŤ ZA VADY, ZÁRUKA ZA KVALITU

* 1. Dodávateľ zodpovedá za to, že plnenia predmetu Zmluvy budú poskytnuté v súlade s ustanovením Článok III a budú mať vlastnosti dohodnuté v tejto Zmluve.
  2. Dodávateľ sa zaväzuje dodať predmet Zmluvy, uvedený v Článok III tejto Zmluvy v súlade so špecifikáciou a Slovenskými technickými normami alebo európskymi normami, vzťahujúcimi sa na predmet plnenia a poskytuje záruku **60 mesiacov**
  3. Plnenie má vady ak:
* nie je dodané v dohodnutej kvalite,
* vykazuje nedostatky, t. j. nie je plnené v celom dohodnutom rozsahu.
  1. Pre nároky zo zodpovednosti za vady platia primerane ustanovenia § 422 a nasledujúce ( na časť tovaru ) a § 560 a nasl. Obchodného zákonníka (časť montážnych prác a služieb).

ZODPOVEDNOSŤ ZA ŠKODU

* 1. Dodávateľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.
  2. Dodávateľ sa zaväzuje, že odškodní Objednávateľa v súvislosti s akoukoľvek škodou, ktorá bola Objednávateľovi i spôsobená v dôsledku konania alebo opomenutia, vrátane náhrady akýchkoľvek pokút alebo iných sankcií, ktoré boli v dôsledku konania/ opomenutia Dodávateľa Objednávateľovi vyrubené.
  3. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

ZABEZPEČENIE ZÁVӒZKOV

* 1. Zmluvné strany sa dohodli, že v prípade porušenia záväzkov Dodávateľa je Objednávateľ oprávnený uplatniť si nižšie uvedené zmluvné pokuty u Dodávateľa a Dodávateľ je povinný tieto pokuty Objednávateľovi uhradiť:
* Za nedodržanie termínu dodania predmetu zmluvy zmluvnú pokutu vo výške 0,05% z celkovej Ceny za predmet zmluvy bez DPH za každý začatý kalendárny deň omeškania.
  1. Odstúpenie od Zmluvy neznamená zánik nároku na zmluvnú pokutu alebo na náhradu škody.
  2. Zaplatením zmluvnej pokuty nezaniká nárok Objednávateľa na náhradu škody v zmysle ust. § 373 a nasl. zákona č. 513/1991 Zb. Obchodný zákonník v znení neskorších predpisov alebo prípadné odstúpenie od Zmluvy.

ĎALŠIE ZMLUVNÉ DOJEDNANIA

* 1. Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela, alebo faxom (e-mailom), ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy.
  2. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka, pokiaľ sa na tieto údaje nevzťahuje povinnosť zverejňovania, nakoľko Objednávateľ je v zmysle zákona 211/2000 Z.z. v platnom znení povinnou osobou. .
  3. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné. Zmena zmluvy sa riadi pravidlami definovanými v zákone o verejnom obstarávaní.
  4. Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Dodávateľ berie na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z tejto Zmluvy a svojim podpisom dáva súhlas na zverejnenie tejto Zmluvy vrátane prílohy v plnom rozsahu.

UKONČENIE ZMLUVNÉHO VZŤAHU

* 1. Riadne ukončenie zmluvného vzťahu zo Zmluvy nastane splnením záväzkov Zmluvných strán.
  2. Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy.
  3. Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.
  4. Na účely Zmluvy sa za podstatné porušenie Zmluvy považuje najmä:
     + - 1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán,;
         2. opakované porušenie záväzkov Zmluvných strán vyplývajúcich z tejto Zmluvy;
         3. zastavenie dodávky predmetu Zmluvy z dôvodov na strane Dodávateľa , pričom toto zastavenie realizácie predmetu Zmluvy nie je z dôvodov na strane Objednávateľa ;
         4. vyhlásenie konkurzu alebo reštrukturalizácie na majetok Dodávateľa, resp. zastavenie konkurzného konania pre nedostatok majetku, alebo vstup Dodávateľa do likvidácie;
         5. opakované dodanie predmetu Zmluvy alebo jeho časti od Dodávateľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,
         6. dodanie predmetu Zmluvy alebo jeho časti Dodávateľom v omeškaní voči lehote podľa bodu 6.1 Zmluvy o viac ako 7 dní,
         7. iné podstatné porušenie podľa textu Zmluvy, najmä neodstránenie vád v záručnej lehote ani v Objednávateľom poskytnutom náhradnom termíne
  5. Objednávateľ je (v súlade s Príručkou k procesu verejného obstarávania, ktorú vydal poskytovateľ nenávratného finančného príspevku na financovanie tejto zmluvy) oprávnený odstúpiť od tejto zmluvy aj v prípade, ak mu bude doručená správa z kontroly VO, ktorou poskytovateľ nenávratného finančného príspevku na financovanie tejto zmluvy neschváli predmetné VO.
  6. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
  7. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov zmluvné, resp. zákonné sankcie, ktoré sa týkajú konania, resp. opomenutia Zmluvnej strany pred účinnosťou odstúpenia od Zmluvy, resp. po účinnosti pokiaľ ide o povinnosti súvisiace s odvozom odpadov, a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
  8. Vysporiadanie pohľadávok z titulu odstúpenia od Zmluvy:
     + - 1. časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa, pokiaľ k odstúpeniu od zmluvy nedošlo zo strany Objednávateľa preto, lebo v záručnej lehote sa objavili skryté vady a tieto sa neodstránili ani v primeranej Objednávateľom poskytnutej náhradnej lehote
         2. Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli riadne dodané, zhotovené, resp. poskytnuté a prebraté Objednávateľom do dňa nadobudnutia účinnosti odstúpenia od Zmluvy, pokiaľ k odstúpeniu od zmluvy nedošlo zo strany Objednávateľa preto, lebo v záručnej lehote sa objavili skryté vady a tieto sa neodstránili ani v primeranej Objednávateľom poskytnutej náhradnej lehote
         3. Dodávateľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Článok V tejto Zmluvy.

ZÁVEREČNÉ USTANOVENIA

* 1. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov Slovenskej republiky a ES.
  2. Dodávateľ sa zaväzuje strpieť výkon kontroly/auditu/overovania súvisiaceho s dodávaným predmetom zmluvy a poskytnúť potrebnú súčinnosť kedykoľvek počas platnosti a účinnosti Zmluvy o poskytnutí nenávratného finančného príspevku medzi príslušným riadiacim orgánom a Objednávateľom na to oprávnenými osobami, najmä:
* Poskytovateľ nenávratného finančného príspevku a ním poverené osoby,
* Útvar následnej finančnej kontroly a ním poverené osoby,
* Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* splnomocnení zástupcovia Európskej komisie a Európskeho dvora audítorov,
* osoby prizvané orgánmi, uvedenými vyššie v súlade s príslušnými právnymi predpismi,
* iné orgány, ktorým to vyplýva z ich pôsobnosti.

V súlade so znením zmluvy poskytnutí NFP uzavretej medzi Objednávateľom a poskytovateľom NFP, je Kupujúci zároveň oprávnený bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu z tejto zmluvy a výsledky finančnej kontroly Poskytovateľa NFP neumožňujú financovanie výdavkov vzniknutých z tejto zmluvy, prípadne z obstarávania tovarov, služieb, stavebných prác alebo iných postupov.

* 1. Neoddeliteľnú súčasť tejto Zmluvy tvoria prílohy

Príloha číslo 1 – Opis predmetu zmluvy

Príloha číslo 2 – Cena predmetu zmluvy

Príloha číslo 3 – Informácie o subdodávateľoch

* 1. Zmluva je vyhotovená v štyroch (4) rovnopisoch, z toho tri obdrží a jeden Predávajúci.
  2. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
  3. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.
  4. Táto zmluva podlieha povinnému zverejňovaniu zmlúv podľa osobitného predpisu. Zmluva nadobudne účinnosť po zverejnení podľa osobitného predpisu.

Objednávateľ: Dodávateľ:

V .................., dňa .................. V ..........................., dňa ..................

.................................................... ....................................................

... .....

starosta obce .....

Príloha číslo 3 – Informácie o subdodávateľoch

Subdodávateľ

Názov, sídlo, IČO: ...

Predmet subdodávky: ...

Predpokladaný podiel zákazky zadávaný subdodávateľovi: ...

Osoba oprávnená konať za subdodávateľa (meno a priezvisko, adresa pobytu, dátum narodenia): ...

(*vyplniť toľkokrát, koľko je potrebné)*